Lordan Zafranović
Lordan Zafranović (Maslinica, Šolta, 11.2. 1944. - ) je jugoslavenski i hrvatski filmski režiser i scenarist. Značajna je ličnost jugoslavenskog crnog vala. Nakon diplome iz književnosti i likovnih umjetnosti na sveučilištu u Splitu, otišao je u slavnu filmsku školu FAMU u Pragu gdje je studirao režiju, te je diplomirao 1981. Bio je dio tzv. "praške škole" jugoslavenskih režisera 1960-ih i 1970-ih. Nakon ranih eksperimentalnih kratkih filmova, krenuo je praviti cjelovečernje filmove. U filmovima je često spajao erotiku i marksističku politiku, a glavni su mu uzori bili Bernardo Bertolucci, Pier Paolo Pasolini i Luchino Visconti. Iako su mu neki filmovi bili kontroverzni, nitko mu nije mogao osporiti stil i estetiku.

Tijekom kaosa 1990-ih, napustio je Hrvatsku i odselio u Prag. Tamo je režirao dokumentarni film Zalazak stoljeća i igrani film Ma je pomsta (1995). 2000-ih se vratio u Hrvatsku.

Dva puta je nagrađen Zlatnom arenom za najbolju režiju: za filmove Pad Italije (1981) i Večernja zvona (1986). Za film Okupacija u 26 slika je nominiran za Zlatnu palmu u Cannesu. Sva ta tri filma tvore njegovu tzv. "ratnu trilogiju". Ostali filmovi su mu Nedjelja (1969), Kronika jednog zločina (1972) i Haloa - praznik kurvi (1988).

Izvori

Eksterni linkovi 
 

Profil  na film.hr 
Profil na filmski-programi.hr
English page of Zafranović's retrospective in Zagreb, December 2006

Jugoslavenski filmski režiseri
Hrvatski filmski režiseri